b'\n_START_ARTICLE_\nGerhard St\xc3\xb6ck\n_START_SECTION_\n\xc5\xbdivljenjepis\n_START_PARAGRAPH_\nLeta 1933 je vstopil v SA, v katerem je leta 1944 dosegel \xc4\x8din Strumbannf\xc3\xbchrerja._NEWLINE_Leta 1935 je postal \xc5\xa1tudentski svetovni prvak v mestu kopja in peteroboju. 28. avgusta tega leta je v Helsinkih postavil dr\xc5\xbeavni rekord v metu kopja (73,96), ki je ostal neprese\xc5\xbeen kar 19 let._NEWLINE_Na poletnih olimpijskih igrah leta 1936 je 6. avgusta 1936 z metom kopja na 71,84 m osvojil zlato medaljo. Z 15,76 m pri metu krogle je osvojil \xc5\xa1e bronasto medaljo._NEWLINE_Dve leti pozneje je na nem\xc5\xa1kem dr\xc5\xbeavnem prvenstvu osvojil svojo prvo zlato medaljo v metu kopja, po seriji petih srebrnih medalj med letoma 1933 in 1937._NEWLINE_Leta 1939 je postal \xc5\xa1tudentski svetovni prvak v metu krogle in podprvak Nem\xc4\x8dije v metu kopja._NEWLINE_Med drugo svetovno vojno je bil \xc4\x8dastnik Heera; bil je v sestavi 6. armade._NEWLINE_Pri metu krogle je bil v letih 1935, 1936, 1938 in 1947 podprvak Nem\xc4\x8dije; leta 1946 je osvojil tretje mesto._NEWLINE_Leta 1935 je bil tudi dr\xc5\xbeavni podprvak v peteroboju._NEWLINE_Leta 1948 je kon\xc4\x8dal aktivno \xc5\xa1portno kariero. Postal je \xc5\xa1portni pedagog in na poletnih olimpijskih igrah leta 1956 in 1960 je bil \xc5\xa1ef ekipe Nem\xc4\x8dije, leta 1964 pa namestnik \xc5\xa1efa.'